Endel Pärn
Endel Pärn (21. aprill 1914 Peterburi – 24. aprill 1990 Tallinn) oli eesti näitleja. Aastal 1928 lõpetas ta Tartu 4. algkooli, aastail 1928–1929 õppis Tartu Linna Poeglaste Gümnaasiumis. Oli kõigepealt juuksuriõpilane. Aastatel 1929–1931 töötas ta Vanemuise koorilauljana, 1931–1942 samas näitlejana. Aastail 1942–1986 oli Estonia operetinäitleja. Eriti legendaarseks peetakse tema osatäitmist Henry Higginsina Frederick Loewe'i opereti "Minu veetlev leedi" 1963. aasta lavastuses Estonias (lavastaja Voldemar Panso; Eliza osas Linda Rummo). Ta on mänginud ka filmides ja telelavastustes.